«Μην μου κάνει παλικαριές ο πρωθυπουργός εμένα, δεν είμαι κανένα παιδάκι», ακούγεται να λέει ο περιφερειάρχης, ενώ στη συνέχεια προσθέτει, «μην τον ανάψεις (σ.σ. τον πρωθυπουργό), γιατί τώρα τον έχει πιάσει…» λέει ο Μουτζούρης στη συνομιλία, ενώ στη συνέχεια, αφού αποκαλεί «στρατό κατοχής» τα ΜΑΤ. «Διαβάζω στα σάιτ που λένε ότι είναι οργισμένος ο Μητσοτάκης με τον Μουτζούρη. Ε κι εγώ μπορώ να σου πω, να κι αν είναι οργισμένος ο Μητσοτάκης».

Το πρωί της Πέμπτης, σε δηλώσεις του στο Mega ο Περιφερειάρχης, σχολιάζοντας το βίντεο, ότι «η συνομιλία είναι υπό φόρτιση μεγάλη» και πρόσθεσε: «Καμία επανάσταση κατά του κράτους, κατά της κυβερνήσεως, θέλουμε τα νησιά μας να παραμείνουν ελληνικά».«Τρεις ώρες προσπαθούσα για την ασφάλεια των ανδρών των ΜΑΤ» είπε στη συνέχεια, ενώ ζήτησε να κατέβουν οι τόνοι και «όλα τα θέματα θα λυθούν και λύσεις θα βρεθούν».

Για το να θα πάει στη συνάντηση στο Μαξίμου, είπε ότι αν αποχωρήσουν τα ΜΑΤ μέχρι το μεσημέρι θα πάει.

Κυβερνητικά στελέχη έκαναν λόγο για χυδαιότητες του κ. Μουτζούρη στο βίντεο που δημοσιοποιήθηκε στα Μέσα Ενημέρωσης και σχολίαζαν:

«Μετά από αυτή τη χυδαία συμπεριφορά δεν έχουμε να πούμε κάτι με τον κ. Μουτζούρη. Θα συνομιλήσουμε με τους υπόλοιπους αυτοδιοικητικούς. Είναι κρίμα για τα νησιά του Βορείου Αιγαίου να είναι σε αυτή την δύσκολη συγκυρία περιφερειάρχης ο κ. Μουτζούρης».